CELEX: 32016R1618
Language: hu
Date: 2016-09-08 00:00:00
Title: A Bizottság (EU) 2016/1618 rendelete (2016. szeptember 8.) a műtrágyákról szóló 2003/2003/EK európai parlamenti és tanácsi rendeletnek annak I. és IV. melléklete kiigazítása céljából történő módosításáról (EGT-vonatkozású szöveg)

9.9.2016   
            
            
               HU
            
            
               Az Európai Unió Hivatalos Lapja
            
            
               L 242/24
            
         A BIZOTTSÁG (EU) 2016/1618 RENDELETE
   (2016. szeptember 8.)
   a műtrágyákról szóló 2003/2003/EK európai parlamenti és tanácsi rendeletnek annak I. és IV. melléklete kiigazítása céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a műtrágyákról szóló, 2003. október 13-i 2003/2003/EK európai parlamenti és tanácsi rendeletre (1) és különösen annak 31. cikke (1) és (3) bekezdésére és 29. cikke (4) bekezdésére,
   mivel:
   
               (1)
            
            
               A 2003/2003/EK rendelet 31. cikkének (2) bekezdése értelmében kérelmeket nyújtottak be több műtrágyának a rendelet I. mellékletébe való felvétele érdekében.
            
         
               (2)
            
            
               Az [S,S]-etilén-diamin-diszukcinsav (a továbbiakban: [S,S]-EDDS) mikroelemek szerves kelátképző reagense. A [S,S]-EDDS vaskelátját vashiány korrigálására és vashiányos levélsárgulás kezelésére alkalmazzák dísznövények és dekoratív gyeptőzeg esetében. Gyorsan lebomlik, így a talaj felső rétegéből a felszín alatti vízbe való kimosódással kapcsolatos aggályok minimálisak, továbbá teljes mértékben ásványosodik, és nem merül fel sem emlősökkel szembeni, sem pedig vízi toxicitás.
            
         
               (3)
            
            
               A heptaglükonsav mikroelemet tartalmazó műtrágyák szerves komplexképző reagense. A heptaglükonsav hatékony, biológiailag lebontható, nagy pH-tartományban mutat stabilitást, és vízoldékonysága nagyfokú. A heptaglükonsavat Spanyolországban évekkel ezelőtt engedélyezték, és használatával kapcsolatban nem érkezett bejelentés sem a környezetet, sem az emberi egészséget ért kárról.
            
         
               (4)
            
            
               Az [S,S]-EDDS és a heptaglükonsav gyártói a spanyol, illetve a német hatóságokon keresztül kérelmeket nyújtottak be a Bizottságnak annak érdekében, hogy ezek az anyagok bekerüljenek a 2003/2003/EK rendelet I. mellékletében az engedélyezett szerves kelátképző és komplexképző reagensek jegyzékébe, és így az [S,S]-EDDS és a heptaglükonsav Unió-szerte a gazdálkodók rendelkezésére állhasson. Az [S,S]-EDDS és a heptaglükonsav az e rendelet I. mellékletében meghatározottak szerint teljesíti a 2003/2003/EK rendelet 14. cikkében előírt követelményeket. Ezért fel kell venni őket az érintett rendelet I. mellékletében az engedélyezett szerves kelátképző és komplexképző reagensek jegyzékébe.
            
         
               (5)
            
            
               Mivel rendelkezésre állnak az [S,S]-EDDS és a heptaglükonsav meghatározását szolgáló módszerek, e módszereket a 2003/2003/EK rendelet IV. mellékletében a tagállamok által az érintett rendelet 29. cikkének értelmében végzett ellenőrzések megkönnyítése céljából meg kell határozni. A 11. módszert leíró alcímnek tükrözni kell azt a tényt, hogy a heptaglükonsav komplexképző reagens.
            
         
               (6)
            
            
               Az N-butilfoszfortio-triamid és az N-propilfoszfortio-triamid reagenskeverékét az 1257/2014/EU bizottsági rendelettel (2) vezették be a 2003/2003/EK rendelet I. mellékletébe. A legújabb kutatások szerint nem várható jelentős különbség az ammóniakibocsátás csökkentését tekintve, függetlenül attól, hogy a két anyag reagenskeveréke vagy egyszerű keveréke kerül-e felhasználásra. Ezért a bejegyzést módosítani kell annak érdekében, hogy e keverékek gyártói e két előállítási útvonal valamelyikét választhassák.
            
         
               (7)
            
            
               A 2003/2003/EK rendeletet ezért ennek megfelelően módosítani kell.
            
         
               (8)
            
            
               Annak biztosítása érdekében, hogy az [S,S]-EDDS-re vonatkozó, jelenleg validálás alatt álló analitikai módszert az Európai Szabványügyi Bizottság közzétegye, ésszerű időszakról kell rendelkezni az [S,S]-EDDS-nek a 2003/2003/EK rendelet I. mellékletébe történő felvételéig és a IV. mellékletben az e műtrágya típusra vonatkozó új analitikai módszer alkalmazásáig.
            
         
               (9)
            
            
               Az ebben a rendeletben előírt intézkedések összhangban vannak a 2003/2003/EK rendelet 32. cikke által létrehozott bizottság véleményével,
            
         ELFOGADTA EZT A RENDELETET:
   1. cikk
   Módosítások
   A 2003/2003/EK rendelet a következőképpen módosul:
   
               1.
            
            
               Az I. melléklet e rendelet I. mellékletének megfelelően módosul.
            
         
               2.
            
            
               A IV. melléklet e rendelet II. mellékletének megfelelően módosul.
            
         2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Az I. melléklet 1. pontját és a II. melléklet 2. pontját ugyanakkor 2017. július 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. szeptember 8-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 304., 2003.11.21., 1. o.
   
   
      (2)  A Bizottság 2014. november 24-i 1257/2014/EU rendelete a műtrágyákról szóló 2003/2003/EK európai parlamenti és tanácsi rendeletnek annak I. és IV. melléklete kiigazítása céljából történő módosításáról (HL L 337., 2014.11.25., 53. o.).
   
      I. MELLÉKLET
      A 2003/2003/EK rendelet I. melléklete a következőképpen módosul:
      
                  1.
               
               
                  Az E.3.1. szakasz táblázata a következő bejegyzéssel egészül ki:
                  
                              „12
                           
                           
                              [S,S]-etilén-diamin-diszukcinsav
                           
                           
                              [S,S]-EDDS
                           
                           
                              C10H16O8N2
                              
                           
                           
                              20846-91-7”
                           
                        
            
                  2.
               
               
                  Az E.3.2. szakasz táblázata a következő bejegyzéssel egészül ki:
                  
                              „2
                           
                           
                              Heptaglükonsav
                           
                           
                              HGA
                           
                           
                              C7H14O8
                              
                           
                           
                              23351-51-1”
                           
                        
            
                  3.
               
               
                  Az F.2. szakasz táblázatának 3. bejegyzése helyébe a következő szöveg lép:
                  
                              „3
                           
                           
                              N-butilfoszfortio-triamid (NBPT) és N-propilfoszfortio-triamid (NPPT) keveréke (arány: 3:1 (1))
                              Reagenskeverék:
                              EK-szám: 700-457-2
                              NBPT/NPPT keveréke:
                              
                                           
                                       
                                       
                                          NBPT: ELINCS-szám: 435-740-7
                                       
                                    
                                           
                                       
                                       
                                          NPPT: CAS-szám: 916809-14-8
                                       
                                    
                           
                              Legalább: 0,02
                              Legfeljebb: 0,3
                           
                           
                               
                           
                           
                               
                           
                        
            
         (1)  Az NPPT részarányára megengedett tűrés: 20 %.”
   
   
      II. MELLÉKLET
      A 2003/2003/EK rendelet IV. melléklete a következőképpen módosul:
      
                  1.
               
               
                  A B. szakaszban a „11. módszer” mellett a „Kelátképző anyagok” alcím helyébe a következő szöveg lép: „Kelátképző és komplexképző anyagok”.
               
            
                  2.
               
               
                  A B. szakasz a következő 11.9. módszerrel egészül ki:
                  
                     „Az [S,S]-EDDS meghatározása
                  
                  
                     EN 13368-3 3. rész: Műtrágyák – Kelátképzők meghatározása műtrágyákban kromatográfiával: Az [S,S]-EDDS meghatározása ionkromatográfiával
                  
                  Az elemzési módszer körvizsgálata megtörtént.”
               
            
                  3.
               
               
                  A B. szakasz a következő 11.10. módszerrel egészül ki:
                  
                     „A heptaglükonsav meghatározása
                  
                  
                     EN 16847: Műtrágyák. Műtrágyák – Komplexképző anyagok meghatározása műtrágyákban – Heptaglükonsav meghatározása kromatográfiával
                  
                  Az elemzési módszer körvizsgálata megtörtént.”